[{"text_idx": "#000000", "text": "15.-16. aprillil toimus Padisel Kallaste turismitalus projekti \u201eTargalt internetis\u201c noortepaneeli teine koolitusseminar."}, {"text_idx": "#000001", "text": "Seminari esimesel pa\u0308eval arutati Politsei- ja Piirivalveameti esindaja Anu Baumi modereerimisel interneti kasutamisega seotud juhtumeid, mille puhul on politseisse po\u0308o\u0308rdutud. Pelgulinna Gu\u0308mnaasiumi IT-arendusjuht Birgy Lorenzi juhendamisel filmisid noored materjali interneti turvalisust puudutavate situatsioonivideote valmistamiseks. Videosid saab kasutada o\u0303ppematerjalidena teavitusu\u0308ritustel, kus ra\u0308a\u0308gitakse interneti turvalisemast kasutamisest."}, {"text_idx": "#000002", "text": "Seminari teisel pa\u0308eval ko\u0303neles Anto Veldre CERT Eestist ku\u0308berkaitsest riigi ja rahvusvahelisel tasandil ning Aare Kirna Arvutikaitsest andis u\u0308levaate sellest, kuidas kaitsta oma arvutit viiruste eest. Noortepaneeli liikmed andsid u\u0308levaate, millistel u\u0308ritustel oma piirkondades nad on interneti turvalisest kasutamisest ko\u0303nelenud ning arutasid suvise noortelaagri korraldamisega seotud ku\u0308simusi."}, {"text_idx": "#000003", "text": "Lisaks virtuaalse maailma riskide ja turvalisuse ku\u0308simustega tegelemisele, panid noortepaneeli liikmed oma oskused proovile seiklusrajal. Puude latvades turnides ning o\u0303hus vahemaid u\u0308letades kogesid noored ro\u0303o\u0303mu eneseu\u0308letamisest, kuid samas teadvustasid ka, kui oluline on turvano\u0303udeid ja\u0308rgida."}]